आपको बता दें कि, रणबीर कपूर इन दिनों जहां एक और अपनी आने वाली फिल्म संजू को लेकर चर्चे में हैं। वही दूसरी ओर आलिया भट्ट से अफेयर की अफवाह है, चूंकि दोनों फिल्म ब्रहास्त्र में साथ काम कर रहे हैं और दोनों के बीच नजदीकियां बढ़ने की खबरें हैं। अब एेसे में एक और नई खबर यह आ रही है जो रणबीर की शादी से जुड़ी है। दरअसल, रणबीर ने खुद यह बात कही है कि उनके पिता ऋषि कपूर और मां नीतू कपूर ने उनकी शादी की आशाएं छोड़ दी है। इसके अलावा उन्होंने यह भी कहा कि जब वह 27-28 साल के थे, तब उनके माता-पिता उनके पीछे लगे हुए थे कि शादी कर लो, कब करोगे शादी? उनकी दादी उनसे इस विषय को लेकर अधिक बातें करती थीl इस बारे में बताते हुए रणबीर कपूर ने कहा, 'मेरे विवाह से जुड़ी बातों पर जब मैं 27-28 का था तब मेरे माता-पिता बहुत बात करते थे और पूछते थे कि शादी कब करोगे? मेरी दादी मुझसे बहुत अधिक इस विषय पर चर्चा किया करती थीl लेकिन अब मुझे लगता है कि मेरे माता-पिता को अंदेशा हो गया है कि मैं विवाह के विषय में उनके नियंत्रण से बाहर हो गया हूंl साथ ही उन्हें इस बात का आभास हो गया है कि जब इसका मन होगा और यह अंदर से तैयार होगा उस दिन शादी कर लेगाl साथ ही यह किसी के जबरन करने पर भी नहीं करने वालाl जिसके चलते उन्हें अब इस विषय पर खुला छोड़ दिया गया हैl